text: LEGO investerer en milliard kr
  16 juni 2015 kl. 08.37
  LEGO klodserne skal i fremtiden produceres af mere bæredygtige materialer. Stor investering betyder, at LEGO forventer nye ansættelser af over 100 medarbejdere.
  LEGO koncernen opretter nu en helt ny afdeling, der skal forske i udviklingen og implementeringen af nye bæredygtige materialer i produktionen. Det oplyser LEGO i dag i en pressemeddelelse.
  Ifølge adm. direktør Jørgen Vig Knudstorp så har LEGO en ambition om, at producere med bæredygtige materialer i 2030. Vi har allerede taget vigtige skridt for at reducere CO2 og nu øger vi fokus på vores materialer, siger Jørgen Vig Knudstorp.
  Milliard investeringen fører til, at LEGO opretter et nyt center med hovedsæde i Billund og LEGO forventer, at der skal rekrutteres flere end 100 nye medarbejdere.
  Kjeld Kirk Kristiansen, der er ejer af LEGO koncernen fortæller, at investeringen er et bevis på, at LEGO fortsat har en ambition om at have en positiv udvikling på den verden, som fremtidige generationer kommer til at arve.
  